Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ НАУЧНОИСТРАЖИВАЧКОГ РАДА КАНДИДАТА**

Захваљујући свом досадашњем ангажовању, доц. др Снежана Божић постигла је значајне резултате на пољу научноистраживачког рада, који се огледају у објављивању монографских публикација, уџбеника, радова у истакнутим домаћим и међународним часописима/ зборницима; тичу се активности уређивања различитих типова публикација, учешћа на пројектима и бројним научним скуповима, обављања рецензентских послова.

У протеклих пет година С. Божић објавила је радове у публикацијама категорије М14, М24, М33, М34, М42, М44, М45, М49, М51, М56. Основно истраживачко интересовање у тим текстовима усмерено је на различита питања из области методике наставе књижевности и савремене српске књижевности. Године 2018. објавила је монографију *Пријатељство на мрежи* *– о интернету и настави књижевности* у којој настоји да на теоријском плану утврди, анализира и опише актуелно стање у образовној пракси, да протумачи позицију и пројектује перспективе и могућности наставе књижевности у процесима информатизације образовања. Такво полазиште укључило је различите истраживачке аспекте: информатички, социолошки, дидактичко–педагошки, књижевнотеоријски, методички, а комплексност истраживачког задатка огледала се и у чињеници да су у његовом фокусу били сложени односи који се успостављају између наставника, ученика, наставних садржаја и наставних средстава. У радовима из области савремене српске књижевности изабраним књижевним текстовима С. Божић приступа применом савремене књижевнонаучне методологије (теорије интертекстуалности, афективне наратологије, теорије хипертекста и др.); они показују ширину и разноврсност научних и књижевних интересовања кандидаткиње, али и друге квалитете (изражен литерарни сензибилитет, аналитичност, способност инвентивног повезивања и компаративних сагледавања књижевних чињеница, критички и стваралачки приступ изабраној истраживачкој проблематици).

У последње две године С. Божић објавила је три уџбеника (Читанке за 5, 6. и 7. разред основне школе) одобрена од стране Министарства просвете, науке и технолошког развоја Републике Србије. Уредила је збирку методичких припрема *Методички узлети* са првог наградног конкурса за избор најбоље припреме, расписаног у организацији Центра за професионално усавршавање Филозофског факултета у Нишу. Члан је редакције часописа *Philologia Mediana* (М51).

Снежана Божић учествовала је на многобројним научним скуповима у земљи и иностранству (Ниш, Београд, Јагодина, Вроцлав, Темишвар, Охрид, Штип, Лисабон, Москва), а резултате својих истраживања приказала је и у радовима објављеним у оквиру различитих научних и стручних пројеката: *Andrić-Initiative: Ivo Andrić im europäischen Kontext – Ivo Andrić u evropskom kontekstu* (Institut für Slawistik der Karl-Franzens-Universität Graz), *Језичка и књижевна прошлост и садашњост на простору југоисточне Србије* (Интерни пројекат Департмана за српску и компаративну књижевност и Департмана за српски језик Филозофског факултета Универзитета у Нишу*), Истраживање* *књижевне прошлости и садашњости на простору југоисточне Србије* (Интерни пројекат Департмана за српску и компаративну књижевност Филозофског факултета Универзитета у Нишу). Активна је и на пројекту *Теренска истраживања усмене традиције југоисточне Србије* (Огранак САНУ у Нишу).

О значају и вредности радова кандидаткиње сведоче и цитати објављени у научно релевантним публикацијама (*Иновације у настави, Savremeni tokovi u nauci o jeziku i književnosti*, *Philologia Mediana* и др.).

Снежана Божић рецензензирала је велики број радова у научним часописима и зборницима из области филологије, а овоме треба додати и урађене лектуре и редактуре неколико рукописа, као и објављене приказе.

.

На основу свега наведеног, Веће Депармана за србистику даје **позитивну оцену** за постигнуте резултате у области научноистраживачког рада доц. др Снежани Божић, кандидату за избор у звање *ванредни професор* за ужу научну област Српска и компаративна књижевност (*Методика наставе књижевности*, *Читалац и текст у савременој настави књижевности*).

У Нишу, 02. 12. 2020. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Доц. др Снежана Божић је најпре као асистент-приправник, а потом као асистент и доцент постигла веома запажене резултате у области развоја наставе (наставних и ваннаставних активности студената), као и у реализацији студентске наставне праксе и одржавању и развијању професионалних веза са наставницима-менторима и школама-вежбаоницама.

Од 2015. године Снежана Божић држи часове предавања на предметима *Методика наставе књижевности*, *Методичка пракса*, *Интернет и мултимедија у настави књижевности и српског језика*, *Наставно проучавање романа*, *Теорија књижевности у наставном контексту* (ОАС Србистике), затим предавања на предмету *Читалац и текст у савременој настави књижевности* (МАС Филологије: модул Методика наставе књижевности), *Методика наставе филолошких предмета* и *Филм у васпитању и образовању* (МАС Наставник предметне наставе.)

Учествује у извођењу наставе на предметима *Књижевност и историја*, *Књижевност и религија*, *Књижевност и културни контекст*, *Књижевност и друге уметности* (МАС Филологије, модул: Српска и компаративна књижевност); *Путопис у књижевности*, *Есеј у културном контексту*, *Књижевност и политика*, *Књижевност и приватни живот* (ДАС Филологије).

У оквиру различитих видова стручног усавршавања Снежана Божић похађала је и успешно завршила акредитоване стручне семинаре *Активно учење* (2002), *Електронска школа за почетнике* (2012), *Електронским учењем до креативне наставе* (2013), *Гугл-апликације за Гугл-генерације* (2014), Радионицу медијске писмености и филмске писмености (2019) и Тренинг за видео снимање и монтажу (2019); присуствовала конференцијама *Нове технологије у настави 2016* (2016) и *Film and media literacy in teaching* (2019); била на студијском путовању (у организацији UNICEF-a): Inclusive Education Study Tour *Learning from Portugal*, Лисабон (2017).

Истовремено, била један од реализатора *Републичког зимског семинара* (Филолошки факултет у Београду, 2006. и 2012. године) и семинара *Савремени приступи у настави српског језика и књижевности* (Филозофски факултет у Нишу, ЗУОВ; од 2011. године до данас). Коаутор је семинара *Књижевност и сликарство, музика, историја – интердисциплинарни пресеци у настави* (Филозофски факултет у Нишу, ЗУОВ; 2019 – данас).

Све наведено сведочи о изразитим квалитетима кандидаткиње у области педагошког рада и потврђује њену посвећеност развоју наставе, као и сопствених стручних компетенција. Поред тога, о постигнућима кандидаткиње у области развоја наставе сведоче и високе оцене у оквиру годишњих студенских евалуација.

У оквиру доприноса развоју других делатности високошколске установе издвајамо следеће активности Снежане Божић:

* Од 2002. до 2005. члан Комисије за полагање стручних испита за приправнике, стручне сараднике и васпитаче на Студијској групи за српски језик и књижевност Филозофског факултета у Нишу (одл. бр. 146/1-9б, од 24. 4. 2002).
* Члан комисије за полагање испита за лиценцу (одл. бр. 72/ 1-13-6-01).
* Члан Радне групе (при Министарству просвете РС) за увођење ИКТ у наставне програме основне и средње школе (2016).
* Од 2013. до данас рад у оквиру ППМ програма Центра за професионално усавршавање (на предметима *Методика наставе књижевности* и *Интернет и мултимедија у настави књижевности и језика*).
* Од 2013. до 2016. секретар Центра за образовање наставника и професионално усавршавање Филозофског факултета у Нишу и администратор сајта Центра.
* Од октобра 2016. до децембра 2018. управник Центра за образовање наставника и професионално усавршавање (одл. бр. 346/1-01 од 20. 10. 2016).
* Од 13. 12. 2018. до октобра 2019. управник Центра за професионално усавршавање и пружање услуга трећим лицима (одл. бр. 402/ 1-01 од 13. 12. 2018).
* Организовала предавање по позиву проф. др Виолете Димове са Катедре за македонски језик Филолошког факултета Универзитета *Гоце Делчев* у Штипу на Департману за српску и компаративну књижевност Филозофског факултета у Нишу (мај 2017, одржано предавање студентима четврте године ОАС из области методике наставе књижевности).
* Уприличен сурет проф. др Наталије Јовановић, декана Филозофског факултета у Нишу и проф. др Драгане Кузмановске, декана Филолошког факултета „Гоце Делчев“ у Штипу и потписивање протокола о сарадњи два факултета.
* Као управник Центра за професионално усавршавање Филозофског факултета у Нишу иницијатор је и учесник у организацији расписивања првог конкурса за избор најбоље методичке припреме часа из области филолошких и друштвено-хуманистичких наука за наставнике у Републици Србији (2018) и објављивања збирке награђених радова. Иницијатор одлуке о додељивању сертификата наставницима менторима студената на педагошкој пракси на годишњем нивоу, у циљу учршћивања и развијања међуинституционалне и стручне сарадње.
* Као управник Центра за професионално усавршавање Филозофског факултета у Нишу учествовала је у организацији предавања за наставнике и стручне сараднике у васпитно-образовним установама, у периоду 2016 – 2019 (предавачи: Ј. Максимовић и Ј. Османовић, Н. Лазаревић, М. Марковић, М. Јовановић, С. Милосављевић Милић).
* Члан Већа Центра за професионално усавршавање и Већа Центра за образовање наставника.
* Члан Савета Центра за наратолошке студије Универзитета у Нишу.
* Члан Комисије за акредитацију студијског програма *Србистика*.
* Учешће у комисијама за спровођење конкурса за упис студената у прву годину на сва три нивоа студија (ОАС, МАС, ДАС) на Филозофском факултету у Нишу.
* Члан Изборног већа Филозофског факултета у Нишу;

Ту су и друге активности кандидаткиње:

* Члан је Друштва књижевника и књижевних преводилаца града Ниша, а од 2019. и члан Председништва Друштва.
* Члан Српског књижевног друштва.
* Члан Друштва за српски језик и књижевност Ниш и Друштва предметних дидактичара Србије.

Од активности треба издвојити и одржана предавањаза наставнике: у Регионалном центру за професионални развој запослених у образовању у Нишу, тема *Васпитна функција књижевности* (2017); потом, у оквиру манифестације *Читалићи 2017*, Мачкат, Златибор (2017), тема: *Примена интернета у настави књижевности*.

Исте године (2017) одржала је и предавање по позиву, на Филолошком факултету Универзитета Гоце Делчев у Штипу (Македонија), тема: *Хипертекстуалност и настава књижевности*.

Снежана Божић учествовала је на бројним промоцијама и трибинама:

* Учешће на трибини, излагање „Књижевност на мрежи”, у Гимназији „Светозар Марковић” Ниш, 12. 12. 2019, у оквиру промотивних активности Филозофског факултета у Нишу.
* Промоција књиге Стане Динић Скочајић *И нека ми неко после каже*... у организацији Друштва књижевника и књижевних преводилаца Ниша, 12. 12. 2018. године.
* Учешће у промоцији књиге *Стровалија* Зорана Пешића Сигме поводом доделе награде *Славиша Николин Живковић*, Народна библиотека *Стеван Сремац* Ниш, октобар 2017.
* Учешће на промоцији песничке збирке *Сродне душе* Зорана Пешића Сигме, Народна библиотека *Стеван Сремац*, 3. 11. 2016.
* Учешће на промоцији песничке збирке *Поновна рођења* Бојана Јовановића, Народна библиотека *Стеван Сремац*, 21. 12. 2016.
* Састанак са наставницима српског језика и књижевности основних и средњих школа Нишавског округа – иницирано формирање мреже наставника, 16. 12. 2017.
* Учешће на промоцијама Читанки за 5. и 6. разред основне школе у Београду и Нишу (2018, 2019).

Снежана Божић активно је радила у књижевним и другим жиријима:

* Члан жирија за доделу књижевне награде *Стеван Сремац* (2005, 2006. и 2012).
* Члан жирија за доделу књижевне награде *Бранко Миљковић* (2010, 2011. и 2012).
* Чланица жирија за доделу награде *Славиша Николин Живковић* за најбољи необјављен рукопис Друштва књижевника и књижевних преводилаца града Ниша, 2017. и 2018. године.
* Члан жирија за доделу Књижевне награде „Ramonda serbica” у оквиру Књижевне колоније Сићево 2017 (2017).
* Члан жирија за доделу књижевне награде *Биљана Јовановић* Српског књижевног друштва, 2020.
* Члан жирија за избор најбољег ученичког рада на конкурсу који је расписао Огранак Вукове задужбине у Нишу, јануар 2017.
* Члан жирија за доделу награде за најбољи ученички писани састав/есеј (у организацији Департмана за српску и компаративну књижевност Филозофског факултета у Нишу), 2017.
* Члан комисије за доделу *Светосавске награде* за најбољи мастер рад (одл. 408/1-10-4-01 од 26. 12. 2018), 2018/2019.
* Члан комисије за избор најбољег мастер рада на конкурсу у оквиру *Светосавске академије* Филозофског факултета у Нишу (одл. бр. 431/1-20-13-01 од 4. 12. 2019), 2019/2020.
* Члан комисије за избор најбоље методичке припреме часа по расписаном конкурсу Центра за професионално усавршавање наставника Филозофског факултета у Нишу (2018, 2019).

На основу изложених података, Веће Департмана за србистику даје **позитивну оцену** у области доприноса развоју наставе и развоју других делатности Филозофског факултета у Нишу доц. др Снежани Божић, кандидату предложеном за избор у звање *ванредни професор* за ужу научну област Српска и компаративна књижевност (*Методика наставе књижевности*, *Читалац и текст у савременој настави*).

У Нишу, 02. 12. 2020. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистикуст

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ О ОЦЕНИ РЕЗУЛТАТА ПЕДАГОШКОГ РАДА КАНДИДАТА**

Доц. др Снежана Божић педагошки рад обавља од 2000. године, најпре као студент-сарадник у настави (2000), потом асистент-приправник (2000-2008) и асистент (2008-2015). У звање доцента за ужу научну област Српска и компаративна књижевност (*Увод у методику наставе и методика наставе српског језика, Методика наставе књижевности)* изабрана је 2015. године.

Поред ангажовања на различитим методичким предметима (од 2000. године), у дужем временском периоду (2011 – 2017) С. Божић била је задужена за реализацију наставе на предмету Основе академског писања.

Од 2015. године држи часове предавања на предметима *Методика наставе књижевности*, *Методичка пракса*, *Интернет и мултимедија у настави књижевности и српског језика*, *Наставно проучавање романа*, *Теорија књижевности у наставном контексту* (ОАС Србистике), затим предавања на предмету *Читалац и текст у савременој настави књижевности* (МАС Филологије: модул Методика наставе књижевности), *Методика наставе филолошких предмета* и *Филм у васпитању и образовању* (МАС Наставник предметне наставе.)

Учествује у извођењу наставе на предметима *Књижевност и историја*, *Књижевност и религија*, *Књижевност и културни контекст*, *Књижевност и друге уметности* (МАС Филологије, модул: Српска и компаративна књижевност); *Путопис у књижевности*, *Есеј у културном контексту*, *Књижевност и политика*, *Књижевност и приватни живот* (ДАС Филологије).

Снежана Божић изузетно је, у дигом низу година, посвећена раду са студентима и континуирано улаже професионално искуство и знање како би осавременила и унапредила наставу. Евалуацијом студената потврђени су њени педагошки кавалитети пре свега у домену вештине преношења знања, поштовања академских принципа, као и у погледу примене савремених наставних приступа и праћењу најновијих токова науке о књижевности и методике наставе књижевности.

Имајући у виду наведена постигнућа, Веће Департмана за српску и компаративну књижевност предлаже Изборном већу Филозофског факултета у Нишу да усвји **по**­**зи­тив­ну оцену** за резултате педагошког рада доц. др Снежане Божић, канди­дата за избор у звање *ванредни професор* за ужу научну област Српска и компаративна књижевност (*Методика наставе књижевности*, *Читалац и текст у савременој настави књижевности*).

У Нишу, 02. 12. 2020. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Кандидат доц. др Снежана Божић током свог рада остварила је значајне резултате на обезбеђивању научно-наставног подмлатка.

**Чланство у комисијама за оцену и одбрану докторских дисертација**:

* Члан комисије за оцену научне заснованости теме докторске дисертације Велибора Петковића под називом *Књижевно дело Душана Радовића у светлу теорије трансмедијалности*. Остали чланови комисије: доц. др Јелена Јовановић, проф. др. Добривоје Станојевић (председник), (НСВ број 8/18-01-007/18-026 од 21. 9. 2018).
* Члан комисије за оцену научне заснованости теме докторске дисертације Александра Новаковића под називом *Полифункционалност уџбеничког комплета за учење српског језика као страног*. Остали чланови: проф. др Весна Крајишник (председник), проф. др Марина Јањић, проф. др Вељко Брборић, доц. др Јасмина Дражић (НСВ број 8 /16-01-007-18-013 од 28. 05. 2018).
* Члан комисије за оцену научне заснованости теме докторске дисертације Кристине Петровић под називом *Ангажована драма у наставној пракси*. Остали чанови: проф. др Дејан Милутиновић (председник), проф. др Бранка Јакшић Провчи, проф. др Милена Каличанин и проф. др Марина Јањић (НСВ бр. 8 /18-01-003/ 20-020 од 09. 06. 2020).

**Менторство и чланство у комисијам за израду и одбрану мастер и дипломских/ завршних радова:**

1. Ментор у изради мастер радова (10);
2. Члан или председник комисије за оцену и одбрану мастер радова (33);
3. Ментор у изради завршних радова (1);
4. Члан комисије за оцену и одбрану завршних радова (3)
5. Ментор у изради дипломских радова (1);
6. Члан или председник комисије за оцену и одбрану дипломских радова (9).

**Снежана Божић именована је за ментора у изради једне докторске дисертације.**

**Учешће у комисијама за избор наставника и сарадника:**

* Члан Комисије за припрему извештаја за избор сарадника у звање асистент за ужу научну област Српски језик (*Увод у методику и методика наставе српског језика* и *Методика наставе књижевности*); остали чланови: проф. др Марина Јањић и проф. др Весна Крајишник, одл. бр. 285/1-5-01 од 03. 10. 2018.
* Члан комисије за оцену приступног предавања др Ненада Благојевића, кандидата за избор у звање доцент за ужу научну област Руска књижевност и култура (*Савремена руска књижевност* и *Историја руске културе*); остали чланови: доц. др Велимир Илић и проф. др Дејан Марковић, одл. бр. 33/5-01 од 07. 02. 2019.
* Члан комисије за оцену приступног предавања др Мирјане Бојанић Ћирковић, кандидата за избор у звање доцент за ужу научну област Српска и компративна књижевност (*Теорија књижевности* и *Методологија науке о књижевности*); остали чланови: проф. др Снежана Милосављевић Милић и доц. др Јелена Јовановић, 18. 11. 2019.

На основу приложених података и релевантних чињеница наведених у Извештају комисије, Веће Депармана за србистику предлаже Изборном већу Филозофског факултета у Нишу да усвоји **позитивну оцену** резултата које је доц. др Снежана Божић постигла у обезбеђивању научно-наставног подмлатка.

У Нишу, 02. 12. 2020. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику